
ZVEZA POLICIJSKIH VETERANSKIH DRUŠTEV SEVER

RAZPIS
8. DRŽAVNEGA PRVENSTVA ZPVD SEVER V TAROKU 2026
8. državno prvenstvo ZPVD Sever v igranju taroka bo v soboto, 14. novembra 2026, v Hotelu Krek v Lescah, Hraška cesta 15 (v neposredni bližini Avsenikovega krožišča po izvozu iz AC za Bled, v sklopu NTC - nakupovalno trgovskega centra). 
Na tekmovanje vabimo člane in članice društev Sever, ki bodo tekmovali v ekipni konkurenci. 
Ekipa šteje 3 člane. Društvo lahko prijavi neomejeno število ekip.
Organizator: PVD Sever Ljubljana, v sodelovanju s Komisijo za šport pri ZPVD Sever. 
PROGRAM DP: 
	ČAS
	LOKACIJA
	DOGODEK

	Do 9:00
	Naslov (vse se izvaja v istem objektu)
	Zbiranje tekmovalcev, jutranji poriboljšek

	9:00 do 9:30
	
	Prijava ekip, registracija tekmovalcev 

	9:30 do 9:45
	
	Otvoritev DP in predstavitev pravil igranja

	9:45 do 11:05
	
	Igranje 1. kola

	11:05 do 11:20
	
	Vnos rezultatov in priprava na 2. kolo

	11:20 do 12:40
	
	Igranje 2. kola

	12:40 do 13:30
	
	Kosilo 

	13:30 do 14:50
	
	Igranje 3. kola

	14:50 do 15:10
	
	Vnos rezultatov

	ob cca 15:15 
	
	Svečanost razglasitve rezultatov in družabni del DP


OSNOVNA PRAVILA TEKMOVANJA 
Tekmovanje bo potekalo po pravilniku Tarok zveze Slovenije (TZS) in skladno s Pravili za organizacijo državnih športnih prvenstev ZPVD Sever. Za regularnost tekmovanja, računalniško podporo in sojenje bo poskrbel registrirani sodnik TZS. Tekmovalci prinesejo igralne karte in pisala s seboj.
Žreb krogov in miz opravi računalniški program. Igra se 3 kroge po 18 iger oziroma 80 minut. Za zmago dobi tekmovalec 3 točke, za drugo mesto 2 točki, za tretje mesto 1 točko. Če imata tekmovalca isto število točk, se upošteva razlika v doseženem »skoru«. Višje je uvrščen tisti tekmovalec, ki ima večji »skor«.
Prva tretjina ekip, ki doseže največ točk v krogu, prejme vsaka po 3 točke. Druga tretjina ekip prejeme vsaka po 2 točki. Tretja tretjina prejme vsaka po 1 točko. Najvišje je uvrščena tista ekipa, ki ima večji »skor«.
Ekipe se morajo ravnati po programu, predvsem opozarjamo na pravočasni prihod.

Morebitne pritožbe se sprejemajo 5 minut po končanem nastopu in jih rešuje 3 članska pritožbena komisija, ki jo sestavljajo predstavnik organizatorja, predstavnik Komisije za šport pri ZPVD Sever in sodnik. Odločitev komisije je dokončna.
Zmagovalna ekipa prejme prehodni pokal ZPVD Sever. Prve tri najbolje uvrščene ekipe prejmejo v trajno last pokale, njihovi tekmovalci medalje, prvi trije najuspešnejši tekmovalci prav tako prejmejo medalje.
KONTAKTNE OSEBE ORGANIZATORJA TEKMOVANJA
· Organizacija in koordinacija: Darko Repenšek, e-naslov: darko.repensek@gmail.com, M: 041 651 192
· Prijave: Gojislav Kern, M: 051 300 517, e-naslov: info@drustvo-sever-lj.si
PRIJAVA

· Rok za prijavo je najkasneje v ponedeljek, 9. novembra 2026 zgolj na priloženem prijavnem obrazcu na elektronski naslov: info@drustvo-sever-lj.si, in OBVEZNO v vednost na e-naslova: info@zdruzenje-sever.si in darko.repensek@gmail.com.
Prijave ekip so možne izključno s pravilno izpolnjeno priloženo prijavnico v Word obliki! 
PRIJAVNINA 
Prispevek za organizacijo tekmovanja znaša 75 EUR na ekipo (3 tekmovalce), kar predstavlja tekmovalnino, jutranji priboljšek, kosilo in po eno pijačo na osebo pri kosilu. Prispevek na spremljevalca (netekmovalca) znaša 22 EUR.
Prispevek za organizacijo tekmovanja se ob prijavi ekip do roka, t.j. 9. november 2026, poravna na račun PVD SEVER LJUBLJANA, Vodnikova 43A, 1000 Ljubljana, št. rač.: SI56 0201-0025-4029-289 pri NLB d.d., s pripisom: »TAROK 2026«.
Vodja ekipe ali ekip društva lahko ob registraciji ekip/e vodji tekmovanja izroči tudi naročilnico, ki mora vsebovati vse potrebne podatke, nakar bo društvu izstavljen račun.

Nasvidenje in dobrodošli v Lescah!

         Mag. Darko Repenšek                                                                                 
       Dr. Tomaž Čas

predsednik Komisije za šport pri ZPVDS                                                               
           predsednik

Priloge:
- prijavnica
- pravila tekmovalnega taroka
- pravila obnašanja
- pojasnila v zvezi s pravili tekmovalnega taroka.
================================================================================= 

Člani PVD Sever Ljubljana se prijavijo na PVD Sever Ljubljana po elektronski pošti info@drustvo-sever-lj.si  najkasneje do petka, 6. 11. 2026 do 12.00 ure. 

Gojislav Kern

SEKRETAR 

Spomenik Slavku Avseniku v krožišču v Lescah po izvozu iz AC za smer Bled. V krožišču izhodi za smeri: 1. izvoz – Jesenice, 2. izvoz (naravnost) Bled, 3. izvoz Lesce / hotel Krek

Hotel Krek v NTC, cca 200 m od krožišča 

